
Ano ang Kanyang Kalikasan? 


Mga Katanungan Bago Magbasa: 



1. Ano ang kalikasan ng Diyos sa Kristiya- 
nismo? 


2. Ang Diyos ba ay isa o tatlo (Trinidad)? 

3. Si Hesus ba ay kapantay ng Diyos? 

4. Si Hesus ba ay Diyos o kapantay ng Diyos? 

5. Si Hesus ba ay anak ng tao o anak ng Diyos? 

6. Kung gayon, sino ba talaga si Hesus? 

7. Ano ang iyong opinyon? 

Basahin po natin ang mga 
sumusunod ng maingat at 
maayos. 

























Alio ang Kanyang Kalikasan? 

Malalaman ninyo ang katotohanan 
at ang katotohanan ang 
magpapalaya sa inyo. 




Bilang mananalikisik ng katotohanan at 
mag-aaral ng buhay, at pagkaraan ng maraming 
pagsusuri at pagsisiyasat, lumantad sa akin na 
malimit na ibinabase ng tao ang kanilang mga 
paniniwala at mga pagpapasiya sa isang mahina 
at mala-buhanging batayan, imbes na sa saligang 
matibay na bato na intinagubilin ni Hesus. 

Aking napansin ang malaking pagkakaiba 
sa pagitan ng karaniwang naiintindihan at 
nalalaman ng tao sa kung ano mismo ang 
sinasabi sa Bibliya. 















Alto ang Kanyang Kalikasan? 



Aking ibabahagi sa inyo sa maliit na aklat 
na ito - nang taos puso at malasakit - kung ano 
ang aking natutunan sa aking patuloy na 
paglalakbay sa pagsasaliksik ng katotohanan, 
pagsusuri at pag-aaral. 

Ang layunin ng gawaing ito ay tapat at 
dalisay na paglalahad ng katotohanang aking 
natagpuan, at hindi upang masaktan ang 
damdamin ng iba. 

Atin ngayong simulan ang ilan sa mga 
paksa at mga katanungan na may kinalaman sa 
kalikasan ng Diyos sa Kristiyanismo, ang 
Trinidad at pagka-diyos ni Hesus. 















Alto ang Kanyang Kalikasan? 



Ang Diyos ba ay Isa o Tatlo? 

Si Hesus ba ay Diyos o Bahagi ng 
Diyos? 



Ating kunin ang kasagutan sa Bibliya: 

□ Narito, may isang lalaking lumapit sa 
kaniya at sinabi: Mabuting guro, anong 
mabuting bagay na dapat kong gawin 
upang magkaroon ako ng buhay na 
walang hanggan? Sinabi niya sa kaniya: 
Bakit tinatawag mo akong mabuti? 
Walang mabuti kundi isa lamang at iyon 
ay ang Diyos. Ngunityamang ibig mong 
pumasok sa buhay , sundin mo ang mga 
utos. 


(Mateo 19:16-17) 














Alto ang Kanyang Kalikasan? 



Ilang katanungan ang maaaring maitanong 
sa bersong nabanggit. Ilan dito’y: 


> “Bakit tinatawag mo akong mabuti?” 

Bakit kinukuwesttiyon mismo ni Hesus 
ang kanyang kabutihan? 


> Mariing sinabi ni Hesus na “ Walang 
mabuti kundi isa lamang at iyon ay ang 
Diyos. ” Bakit niya tinukoy? 


> Bakit hindi niya ibinilang ang kanyang 
sarili bilang mabuti, kung siya nga ang 
Diyos? 


> Malinaw na binanggit ni Hesus Ngunit 
yamang ibig mongpumasok sa buhay, 













Alto ang Kanyang Kalikasan? 



sundin mo ang mga utos. ” Bakit 
hindi siya inutusan ni Hesus na maniwala 
sa kanya bilang Diyos para makamit niya 
ang buhay na walang hanggan? 


> Ayon sa testimonya ni Hesus, hindi ba 
sapat na ang pagsunod sa mga utos para 
makamtan ang buhay na walang hanggan? 


Ating basahing muli ang nabanggit sa 
Mateo (19: 16-17) ng King James version at ang 
katulad nitong berso na nakasulat sa New 
International Version ng Bibliya. 

□ Narito, may isang lalaking lumapit sa 
kaniya at sinabi, “Mabuting guro, 
among mabuting bagay na dapat kong 
gawin upang magkaroon ako ng buhay 
na walang hanggan?” Sinabi niya sa 
kaniya, “Bakit tinatawag mo akong 
mabuti? Walang rnabuti kundi isa 
lam ang at iyon ay ang Diyos. ” 

(King James Version) 


□ May isa namang lalaking lumapit sa 
kanya at nagtanong, “Guro, ano pong 
kabutihan ang kailangan kong gawin 
upang magkamit ng buhay na walang 
hanggan?” Sumagot si Hesus, “Bakit 
mo ako tinatanong kung ano ang 
mabuti? lisa lang ang mabuti. Kung ibig 
mong magkamit ng buhay, sundin mo 
ang ntga utos. ” 

(New International Version) 













Alto ang Kanyang Kalikasan? 



Para madaling paghmabingin narito ang 
pagkakaiba ng dalawang nabanggit na sinabi ni 
Hesus: 


Ayon sa King James Version (KJV), si 
Hesus ay nagtanong: 

• Bakit tinatawag mo akong mabuti? 

Subalit, ayon saNew International Version 
(NIV), ang sabi ni Hesus: 

• Bakit mo ako tinatanong kung ano ang 
mabuti? 

Atin pong paghambingin ng mabuti ang 
tanong ni Hesus sa King James Version at ang 
kanyang tanong sa New International Version. 
Magkaparehas ba ang kanilang kahulugan? 
Maaari bang pareho silang maging wasto? 

Balikan natin ang mahalagang tanong na 
ito, Si Hesus ba ay Diyos? Sa aking palagay 
kung si Hesus ay Diyos o bahagi ng Diyos, ang 
kanyang magiging makatwiran na kasagutan ay 
ang pagsang-ayon doon sa pagtawag sa kanya ng 
lalake bilang “Mabuting Guro”. 

Ang makatwirang pagdadahilan ay 
nagsasabi sa atin na ang Diyos ay mabuti. At 
kung si Hesus ay Diyos o bahagi ng Diyos 
(bahagi ng Trinidad) kailangang siya rin ay 
MABUTI! Sang-ayon ka ba? 

Maaaring ilan sa mga posibilidad na 
inaasahang isagot ni Hesus doon sa lalakeng 
tumawag sa kanya na “Mabuting Guro” ay ang 
mga ito: 

^ “Katotohanang ako ay mabuti, damTako 
ang Diyos.” 

^ “Ikaw ay tama. Ako ay mabuti.” 

<8> O di kaya’y, dahil alam niya siya ay 
mabuti, bilang Diyos o di kaya’y 
katawang-tao ng Diyos, maaari rin 
namang hindi na sana pinansin pa ni 
Hesus ang binanggit ng lalake at sagutin 
na lang nito ng diretso ang kanyang 
katanungan sa pagsasabing: 

■ “Ngunit yam ang ibig mong pumasok sa 

buhay, sundin mo ang mga utos. ” 

Subalit kataka-takang pinuna ni Hesus ang 
pagtawag sa kanya bilang “Mabuting Guro” nang 
hindi inaasahan! Kanyang itinanggi na siya ay 
mabuti sa pagsasabing, “Bakit tinatawag mo 
akong mabuti?” 

Kaya naman, imbes na itanggi ni Hesus 
ang kanyang kabutihan, hindi ba’t mas may 
katwiran kung pinalampas na laang niya ito at 
tanggapin na siya ay mabuti, tutal siya naman ay 
Diyos o katawang-tao ng Diyos, kung iyon nga 
ba talaga? Bakit ibinaling niya doon sa iisang 
Diyos, at hindi niya ibinunyag ang kanyang 
pagka-Diyos? Inililihim ba niya ang katotohanan 
tungkol sa kanya doon sa nagtanong? 

• Ito ang buhay na walang hanggan: Ang 
makilala ka nila, ang tanging Diyos na 
totoo at si Jesucristo na iyong sinugo. 

(Juan 17: 3) 

Sa bersong ito ay muling ibinukod ni 
Hesus ang kanyang sarili mula sa natatanging 
iisang Diyos! Ang tunay at iisang Diyos na ito 
ang naglikha kay Hesus at sumugo sa kanya. 
Kung gayon, sino ang may ganap na karapatan 
na mag-utos at magsugo? Ang tunay 

at nag-iisang Diyos o si Hesus? Sino ang mas 

nakakahigit, ang siyang nag-uutos at nag- 
susugo o ang napag-utusan at isinugo? 

• Ito ay sapagkat may iisang Diyos at 
iisang Tagapamagitan sa pagitan ng 
Diyos at ng mga tao. Siya ay ang taong si 
Cristo Jesus. (1 Kay Timoteo 2: 5) 

Dalawang bagay ang binibigyang- diin ng 
bersong ito: (1) isang Diyos, at (2) isang 
tagapamagitan (Hesus)! Si Hesus ay 
isinalarawan bilang “tao”. Hindi siya tinawag na 
“ang Diyos Cristo Jesus” sa bersong ito. Sa 
katotohanan, hindi matatagpuan sa Bibliya na si 
Hesus ay tinawag na Diyos! 

Para lalo pang maging malinaw ang sagot 
sa tanong na, Si Hesus ba ay Diyos o bahagi ng 
Diyos?, ating suriing mabuti at maingat ang 
sumusunod na mga berso sa Mateo 4: 1-10. 

Nang magkagayon, pinatnubayan ng 
Banal na Espiritu si Jesus sa ilang upang 
tuksuhin ng diyablo. 


Nang siya ay makapag-ayuno na ng 
apatnapung araw at apatnapung gabi, 
nagutom siya. 


Muli siyang dinala ng diyablo sa isang 
napakataas na bundok. Ipinakita sa 
kaniya ang lahat ng pagliahari sa 
sanlibutan at ang kaluwalhatian nito. 


Sinabi ng diyablo sa kaniya: Lahat ng 
mga bagay na iyon ay ibibigay ko sa iyo 
kung magpatirapa ka at sambahin ako. 


Ang mga berso bang ito ay naglabas ng 
mga katanungan sa iyong isip? 

Hayaan ninyong ibahagi ko sa inyo ang 
ilang mga katanungan at opinyon na pumasok sa 
aking isipan pagkatapos kong mabasa ang mga 
nabanggit na berso sa itaas: 

1) Ang Bibliya ay nagsabi, “pinatnubayan ng 
Banal na Espiritu si Jesus sa ilang...” Ako’y 
nagtataka sino ang higit na makapangyarihan, si 
Hesus ba o ang Banal na Espiritu? Bakit hindi 
mismo si Hesus ang pumatnubay sa kanyang 
sarili papunta sa ilang kung siya nga ay Diyos? 
Nangangailangan ba ang Diyos ng iba upang 
pumatnubay sa Kanya? 

2) Ayon sa testimonya sa mga berso sa itaas, 
tinukso ng diyablo si Hesus na kinikilalang 
Diyos ng ilang mga Kristiyano. Ang simple at 
makatwirang tanong na maaaring lumitaw dito 
ay: Ang Diyos ba ay natutukso? 

Ang Bibliya rin mismo ang nagsasabfna 
ang Diyos ay hindi natutukso! Ang katotohanang 
ito ay binanggit mismo sa Bibliya ni Santiago: 

“Ang Diyos ay hindi maaaring matukso 
ng mga kasamaan at hindi niya tinutukso 
ang sinuman. ” (James 1:13) 

3) Binanggit sa Bibliya na, “Nang siya ay 
makapag-ayuno na ng apatnapung araw at 
apatnapung gabi, nagutom siya. ” Kung pag- 
iisipang mabuti ang bersong ito, maaari nating 
maitanong: 

Ang Diyos ba ay nag-aayuno? 

^ Para kanino at si Hesus ay nag-aayuno? Para 
sa kanya bilang Diyos o para sa isang mas 
nakahihigit sa kanya? 

^ Nagugutom ba o nauuhaw ang Diyos? 

4) Sa kuwento ng ‘Tinukso ng Diyablo si Jesus’ 
(makikita ang pamagat na ito sa ibang salin ng 
Bibliya), ating matutuklasan na si Hesus ay dinala 
at kinontrol ng diyablo! Ito ba ay ginawa ng 
diyablo kay Hesus na tao o kay Hesus na Diyos? 
Kung ginawa ito ng diyablo kay Hesus na tao, 
ano ang punto? At kung kay Hesus na Diyos niya 
ito ginawa, ang Diyos ba ay maaaring subukin at 
kontrolin? Tandaan natin ang mga salita ni 
Santiago, “Ang Diyos ay hindi maaaring matukso 
ng mga kasamaan... ” 


Sa dulo ng kanilang pag-uusap at 
pagkatapos na utusan ng diyablo si Hesus na 
“magpatirapa ka at sambahin ako”, sinabi ni 
Hesus sa diyablo: 

■ “Sambahin mo ang Panginoon rnong Diyos 

at Siya lamang ang iyong paglingkuran.” 

(Mateo 4: 10) 

Sa aking palagay, kung si Hesus ay Diyos 
na nagkatawang tao, madali niyang maisasagot 
na, “Hindi, O diyablo. Ikaw ang dapat na 
magpatirapa at sumamba sa akin, ang iyong 
Diyos! Ngunit ang tinuring niya ay ang 
pagsamba sa tunay at nag-iisang Diyos 
LAMANG. 

Sa isang banda, ating natutunan sa 
kuwento na: 

^ NAKITA ng diyablo si Hesus. 

> SINABI ng diyablo kay Hesus. 

NARINIG ng diyablo si Hesus. 

> DINALA ng diyablo si Hesus. 

^ IPINAKITA ng diyablo kay Hesus. 

^ NAKAUSAP ng diyablo si Hesus. 

(Mababasa ang buong kuwento ng panunukso 
kay Hesus sa Mateo 4: 1-10). 

Subalit, mariing sinabi sa Bibliya na ang BIYOS 
AY HINDI NAKIKITA O NARIRINIG. 

Walang sinumang nakakita sa kaniya ni 
makakakita sa kaniya. 

(1 Kay Timoteo 6: 16) 

Kailanman ay hindi ninyo narinig ang 
kaniyang tinig o nakita man ang 
kaniyang anyo. (Juan 5: 37) 

Ngayon, sa Haring walang hanggan at 
walangpagkabulok, at hindi nakikita, at 
tanging matalinong Diyos, sumakaniya 
ang karangalan at kaluwalhatian 
magpakailan pa man. Siya nawa. (1 Kay 
Timoteo 1: 17) 

Bago ko tapusin ang bahaging ito, hayaan 
ninyo akong magtanong: Hindi ba’t sa panahon 
ng pamumuhay ni Hesus dito sa 

mundo ay nakita siya at narinig ng kanyang 
pamilya, ng mga tao at ng kanyang mga 
tagasunod? 

Kung gayon, hindi maaaring maging 
Diyos si Hesus ayon sa pagsasalarawan ng 
Bibliya sa Diyos. Hindi ba’t ito ay makatwiran? 
Ano ba ang katotohanan? Pag-isipan mo itong 
mabuti! 



Ngayon tayo ng tumungo sa 
upang pag-usapan ang isa pang 

mahalagang katanungan! 

Ang Diyos Ama, Diyos Anak at Diyos 
Espiritu Santo ba ay M AGKAKAP ANT AY ? 

♦♦♦ Ang Diyos Anak (Hesus) ba ay 

KAPANTAY ng Diyos Ama? 

♦♦♦ Ang Diyos Anak (Hesus) ba ay 

KAPANTAY ng Diyos Espiritu Santo? 



Let us see what Jesus himself says: 

Ang aking Ama ay higit na dakila kaysa 
sa akin (Hesus). (Juan 10: 29) 

Ibinigay sila sa akin ng aking Ama. Siya 
ay higit na dakila sa lahat. 

(Juan 10: 29) 

Ang aking turo ay hindi sa akin kundi sa 
Kaniya na nagsugo sa akin. 

(Juan 7: 16) 

Hindi ako makakagawa ng anuman na 
mula sa aking sarili. Ako ay humahatol 
ay on sa naririnig ko. Ang aking hatol ay 
matuwid sapagkat hindi ko hinahanap 
ang aking kalooban kundi ang kalooban 
ng Ama na nagsugo sa akin.. (Juan 5: 30) 













Alto ang Kanyang Kalikasan? 



Ngunit patungkol sa araw o or as na iyon 
walang nakakaalam, kahit na ang mga 
anghel sa langit, kahit na ang Anak 
kundi angAma lamang ang nakakaalam. 

(Marcos 13: 32) 


• Ang sinumang mamusong laban sa Anak 

ng Tao ay ipatatawad sa kaniya. Ngunit 
ang sinumang magsalita laban sa Banal 
na Espiritu ay hindi siya mapapatawadsa 
kapanahunang ito, maging sa darating 
pa. (Mateo 12: 32) 

Pagkatapos nating mabasa ang mga 
napakalinaw na pahayag na ito na binanggit 
mismo ni Hesus, ano na ang ating magiging 
pasya? 

Ayon sa tapat at tahasang testimonya ni 
Hesus, ang tanging tunay na Diyos (ang Ama) 
ay nakahihigit sa kanya at sa Espiritu Santo, na 
anumang itinuturo niya ay hindi galling sa kanya, 
na siya at ang Espiritu Santo ay walang 
nalalaman sa huling araw, na wala siyang 
magagawaanuman sa kanyang sarili. Kailangang 
tanggapin ng isang tapat na naghahanap ng 
katotohanan kung ano ang sinabi mismo ni Hesus 
tungkol sa kanyang sarili, at hindi ang gawin 
siyang diyos o kapantay ng Diyos! 

Hayaan ninyong aking talakayin ang isa pang 

mahalagang katanungan. 



□ 


❖ Si Hesus lang ba ang tanging anak ng 
Diyos? 

Sangguniin natin ang Bibliya para sa 
kasagutan: 

• Si Adan ay anak ng Diyos. (Lucas 3:38) 

• Ang Israel ay aking anak na panganay. 

(Exodo 4: 22) 

• Aking sasaysayin ang tungkol sa pasiya: 
Sinabi ng Panginoon sa akin, Ikaw ay 
aking anak; Sa araw na ito ay 
ipinanganak kita. (Mga Awit 2: 7) 

Ayon sa Bibliya, at binanggit mismo ng 
Ama, si David ay isa ring ipinanganak na anak. 

• Pinagpala ang mga mapagpayapa 
sapagkat tatawagin silang mga anak ng 
Diyos. (Mateo 5:9) 

Sa pagtalunton sa titulong “anak ng 

Diyos” 


sa Bibliya, matatagpuan natin ang maraming 
“mga anak ng Diyos” at hindi lamang si Hesus. 

Maaaring sabihin na ginamit ng Bibliya 
ang katagang “anak ng Diyos” bilang 
pagsasalarawan sa mga matutuwid, mga pinili, at 
mga maka-Diyos. 

ITO AY NAGDADALA SA ATIN SA 
MAHALAGANG KATANUNGAN NA 
DAPAT NATINGITANONG! 



❖ 


Kung gayon, sino si Hesus? 

Pagkatapos nating matalakay mula sa 
Bibliya na ang Diyos ay iisa, at HINDI 
TATLO, na si Hesus ay hindi Diyos o bahagi 
ng Diyos, na siya ay hindi kapantay ng Diyos, 

dapat nating itanong: Kung gayon, sino si 
Hesus? 

□ Si Hesus Bilang Tao 

Maraming beses na binanggit sa Bibliya na 
si Hesus ay “tao” o “anak ng tao”. Ilan lamang 
dito ay ang mga sumusunod: 

• Mga lalaking taga-Israel, pakinggan 
ninyo ang mga salitang ito: Si Jesus na 
taga-Nazaret ay isang lalaking pinagtibay 
ng Diyos sa inyo sapamamagitan ng mga 
himala at mga kamangha-manghang 
gawa at mga tanda. (Mga Gawa 2: 22) 

Ang mga katagang ito ay binanggit ni 
Pedro, isang malapit na kaibigan at tagasunod ni 
Hesus, at nasaksihan niya ang mga bagay ng 
malapitan. 

• Dumating ang Anak ng Tao na 
kumakain at uniiinom.. (Mateo 11: 19) 

• Totoong ito na nga ang propeta. 

(Juan 7:40) 

• Ngunit ngayon ay naghahanap kayo ng 
pagkakataon up ang ako ay patayin. Ako ang 
taong nagsabi sa inyo ng katotohanang narinig 
ko rnula sa Diyos. (Juan 8: 40) 

Sa kritikal na sandaling ito ng kanyang 
buhay, sinabi ni Hesus mismo na siya ay “tao”. 
Bakit hindi niya malinaw at hayagang sinabing: 

“Ngayon ay naghahanap kayo ng 
pagkakataon upang ako ay patayin. Ang Diyos ay 
nagkatawang tao na nagsabi sa inyo ng 
katotohanan.” Posible bang inililihim niya ang 
katotohanan? 

□ Si Hesus Bilang Propeta 

• Siya ay si Jesus, ang propeta na taga- 
Nazaret. (Mateo 21: 11) 

• Sinabi niya (Hesus): “Totoong sinasabi 
ko sa inyo, walang propetang tinatanggap sa 
kaniyang sariling bay an. ” (Lucas 4: 24) 

• Katotohanang sinasabi ko sa inyo: Ang 
alipin ay hindi higit na dakila kaysa sa 
kaniyang panginoon. Ang sinugo ay hindi rin 
higit na dakila kaysa sa nagsugo sa kaniya. 

(Juan 13: 16) 

• Totoong ito na nga ang propeta na 
damting sa sanlibutan. (Juan 6: 14) 


Siya ay isang propeta. (Lucas 24: 19) 


Ilan lamang ito sa napakaraming berso ng 
Bibliya na nagsasabing si Hesus ay isang sugo 
at propeta ng nag-iisang Diyos! At hindi 
matatagpuan sa Bibliya na siya ay tinawag na 
Diyos. 


Isang navakalagang imyormasvon 

tungkol hay Hesus! 















Alto ang Kanyang Kalikasan? 





“Siya, nang nabubuhay pa sa laman, ay 
kapwa humiling at dumalangin na may 
malakas na iyak at pagluha sa kaniya na 
makakapagligtas sa kaniya mula sa 

kamatayan. At dahil siya ay may banal na 
pagkatakot, siya ay dininig. ” 


(Hebreo 5:7) 
_ 


KJ 


> Ano ang ipinahihiwatig ng bersong 
mula sa Bibliya na nasa itaas? 





















Ano ang Kanyang Kalikasan? 

Pagbubuod: 



Ang nabanggit sa taas na mula sa Bibliya 
ay nagbubuo ng matibay na mensaheng iisa 
lamang ang Diyos. “ ... I am the only God. 
Besides me there is no other god; there never 
was and never will be. I alone am the LORD, 
the only one who can save you” (Isaiah 43: 10- 
11). “I am the Lord your God and I tolerate no 
partners. ” (Exodus 20: 5) 

Daan-daang magkakatulad na pahayag ang 
nabanggit sa Bibliya kumpara sa iilan lamang na 
sumasalungat dito.* 


<■ 


> 


*Basahin ang paalala sa susunod na pahina. 

Si Hesus ay propeta lamang ng nag-iisang 
tunay na Diyos, na Siyang naglikha kay Hesus, 
sa atin at sa lahat ng bagay. 

Ako’y mag-iiwan ng ilang mga 
katanungan na nararapat din naming inyong pag- 
isipan ng mabuti. 

<£> Hindi ba’t panahon na para mailagay 
ang bawat bagay sa dapat nitong 
kinalalagyan? 

Hindi ba’t panahon na para mailagay si 
Hesus sa tama at kagalang-galang 
nitong posisyon bilang isang tao lamang 
at propeta ng nag-iisang tunay na 
Diyos? 

<8> Hindi ba’t panahon na upang magbalik- 
loob sa ating nag-iisang tunay na Diyos, 
ang Tagapaglikha, at sambahin Siya 
lamang bago pa mahuli ang lahat (bago 
ang kamatayan!)? 













Alto ang Kanyang Kalikasan? 



Paalala: 


* Pinaniniwalaan ng dumaraming bilang ng 
mga pantas ng Bibliya na si Pablo (ipinanganak 
noong 5 A. D.!) ang siyang nagbago sa mga 
malalaking doktrina ng Kristiyanismo, kabilang 
na ang Trinidad, pagka-diyos ni Hesus, orihinal 
na kasalanan, pagkapako, kaligtasan sa 
pamamagitan ng dugo ni Hesus atbp. 

Maliban pa roon, tanggap ng mga pantas 
na ito na naunang naisulat ni Pablo ang kanyang 
liham bago pa ang apat na ebanghelyo, na 
naimpluwensiyuhan ng mga katuruan at 
paniniwala ni Pablo. Ang pagkakaiba ng 
katuruan ni Pablo at ng orihinal na katuruan ni 
Hesus ay sa kalikasan ng Diyos. 














Alto ang Kanyang Kalikasan? 

Bilang panghuli ... 



Pagkatapos mabasa ng maayos ang 
buklet na ito, maaaring lumabas ang mga 
katanungang tulad nito: 

■ Anoangtotoo? 

■ Sino ang tunay na Diyos? 

■ A no ang Kanyang tunay na mensahe? 

■ A no ang pagkakamali? 


Ang mga katanungang ito at iba pa ay 
sasagutin sa mga susunod na lathalain, 
sa pahintulot ni Allah. 





















Ana ang Kanyang Kalikasan? _ ■" [■ 

Para sa karagdagang impormasyon, mga 
katanungan, mga mungkahi at puna, huwag 
pong mag-atubiling ipaalam sa may-akda: 

Dr. Naji Arfaj 

E-mail: abctruth@hotmail.com 
info@abctruth.net 
Website: www.abctruth.net 
Cel. +966505913113 
P.O. Box 418 
HofufAhsa 31982 KSA 


Mga kapaki-pakinabang na website sa Islam: 
www.sultan.org 
www.al-sunnah.com 


Malugod naming tatanggapin ang inyong 
opinyon, matapos ninyong mabasa ang 
buklet na ito! 




NG MAY-AKDA 



























Ano ang Kanyang Kalikasan? _ 4U [I- 

Una: Pagkakahanay ng pagsasaliksik tungkol sa katonrtlanan. 
(Pagsasaliksik ng kaalaman tungkol sa "Comparative Religion" 
at paglalahad ng mga kagandahan ng Islam) 

1. Sino Siya? 

2. Ang Dios sa Kristiyanismo, Ano ang Kanyang Likas? 

3. Iisang Mensahe Lamang. 

4. Ano ang Katotohanan? 

5. Ano ang Kamalian? 

6. Kagandahan ng Islam! 

7. Alpabeto ng Islam. 

Pangalawa: Mga susunod na Isusulat: 

> Mga Susi sa Tagumpay at Walang Hanggang Kasiyahan. 

> Liham kay Janet! 

> Bakit "Tayo"? 

> Bakit TAYONarito? 

Pangatlo: Mga Ibang Gawain: 

□ Lingguhang Palatuntunan sa Telebisyon. 

□ T.V. Episodyo sa "Video" at "Audio tapes". 

□ Pampublikong mga panayam tungkol sa Islam. 













